עמר ברטוב

עֹֹמר ברטוב (נולד ב-17 באפריל 1954 בעין החורש) הוא היסטוריון ישראלי-אמריקאי ופרופסור להיסטוריה וללימודים גרמניים וראש המחלקה להיסטוריה אירופית מודרנית באוניברסיטת בראון ברוד איילנד. עוסק ברבים ממחקריו בהיסטוריה של השואה ושל הצבא הגרמני במלחמת העולם השנייה.

אודות 
נולד בקיבוץ עין החורש ליהודית ילידת בוצ'אץ ולסופר חנוך ברטוב בשנת 1954. גדל בתל אביב ולמד בתיכון חדש. שירת בנח"ל. למד באוניברסיטת תל אביב, וסיים תואר ראשון בהצטיינות יתרה בשנת 1979. את הדוקטורט עשה בסנט אנתוני'ז קולג' באוניברסיטת אוקספורד, וסיים אותו בשנת 1983. אחר כך חזר לישראל ושימש כמרצה וכפרופסור חבר בחוג להיסטוריה כללית באוניברסיטת תל אביב עד לשנת 1992. בין השנים 1993 ל-2000 לימד באוניברסיטת ראטגרס בניו ג'רזי. משנת 2000 מלמד באוניברסיטת בראון.

בספרו משנת 2007, "Erased: Vanishing Traces of Jewish Galicia in Present-Day Ukraine", הוא בוחן את הזיכרון שנותר מהקהילות היהודיות של גליציה באוקראינה של ימינו.

בשנת 2002 זכה במלגת גוגנהיים.

ב-28 בנובמבר 2019 הוענק לברטוב הפרס הבינלאומי של יד ושם לספר מחקר על השואה על ספרו: Anatomy of a Genocide: The Life and Death of a Town Called Buczacz.

נשוי ברביעית לוואי-יי לי (Wai-yee Li), במקור מהונג קונג, פרופסור לספרות סינית באוניברסיטת הרוורד, ואב לשלושה ילדים.

מספריו 
 היהודי בקולנוע (תרגום: רפי קינן), הוצאת עם עובד, 2008.
 .
 קרב יום, הוצאת ספרית פועלים 1989.
 פתיחת ציר, הוצאת הקיבוץ המאוחד, 1988.
אנטומיה של רצח עם: חייה ומותה של עיירה ושמה בוצ'אץ', הוצאת עם עובד, 2020.
 הפרפר והגרזן, הוצאת עברית, 2023
 Anatomy of a Genocide: The Life and Death of a Town Called Buczacz, הוצאת סיימון ושוסטר, 2018.

קישורים חיצוניים 

 
 ראיון עם עמר ברטוב, מחבר "היהודי בקולנוע"
 
 Tracing Galicia: A Talk With Omer Bartov ראיון ב-The Forward
 
 
 עמר ברטוב, דירק מוזס, רוויזיה לרצח עם, הזמן הזה, מכון ון ליר, ינואר 2022

הערות שוליים 

סגל אוניברסיטת תל אביב: היסטוריה כללית
סגל אוניברסיטת ראטגרס
סגל אוניברסיטת בראון
חוקרי השואה ישראלים
היסטוריונים צבאיים ישראלים
היסטוריונים של מלחמת העולם השנייה
ישראלים חברי האקדמיה האמריקאית לאמנויות ולמדעים
זוכי מלגת גוגנהיים
היסטוריונים יהודים אמריקאים
בוגרי תיכון חדש
בוגרי אוניברסיטת תל אביב
בעלי תואר דוקטור מאוניברסיטת אוקספורד
ישראלים שנולדו ב-1954